《简王原翚》
明代·史迁

东郭道人才大奇，置身散地任支离。
阿谁或讶嵇康懒，此老真成济叔痴。
白日放歌杯在手，青春作梦草生池。
《辋川图》是传家谱，留得当年绝妙辞。

作者简介：元明间镇江府金坛人，字良臣。笃学慎行，明初屡征不起。洪武中辟召为蒲城知县，迁忻州知州，以祀事去官。复知廉州，所至以治称。归田十年，作《老农赋》以自见，又追和元遗山乐府三百篇。有《清吟集》。